
Proiect de hotărâre 
- privind aprobarea cererii pentru trecerea în proprietatea publică a Municipiului Marghita din proprietatea publică a UAT- Judeţul Bihor a imobilului teren sintetic de sport, situat în Marghita str. Tudor Vladimirescu, nr. 7, identificat în CF nr. 104908 Marghita, nr. cadastral 104908-C1
                    Având în vedere temeiurile juridice ale:
· art. 96, art. 294 alin.(1) și (2), art. 108, art. 287 și art. 129 alin.(1) şi alin.(2) din OUG nr. 57/2019 privind Codul administrativ, cu modificările si completările ulterioare; 

· art. 858, art. 859, alin. (2), art. 860 și art. 885, alin. (1),  din Legea nr. 287/2009 privind Codul Civil, r1, cu modificările și completările ulterioare; 

Ţinând cont de : 
· Hotărârea Consiliului Local al Municipiului Marghita nr. 99 din 20.08.2019 privind aprobarea acordului de parteneriat încheiat între U.A.T. Marghita - Consiliul Local Marghita și Agenția de Dezvoltare Durabilă a Județului Bihor în scopul realizării obiectivelor de investiții constând în Realizare container cu scop educațional/profesional, Realizare Studiu de fezabilitate, proiect tehnic și construire teren sintetic de sport, Realizare studiu de fezabilitate pentru extinderea Liceului teoretic Horvath Janos Marghita și Achiziționare Table inteligente cu videoproiector;

· Procesul-verbal de recepţie la terminarea lucrărilor înregistrat sub nr. 10664 din 04.12.2020 precum și de Procesul – verbal de recepție finală înregistrat sub nr. 8556 din 26.07.2023;
· Hotărârea Consiliului Județean Bihor nr. 78 din 27.03.2024 privind cuprinderea în domeniul public al UAT Județul Bihor a terenului sintetic situat în Marghita, str. Tudor Vladimirescu, nr. 7, construit de A.D.I. – ”Agenția de Dezvoltare Durabilă a județului Bihor” din fondurile alocate de către Consiliul Județean Bihor;
· Certificatul de atestare a edificării/extinderii construcției realizate cu autorizație de construire înregistrat cu nr. 5322 din 13.05.2024
· Situaţia Cărții Funciare nr. 104908 Marghita unde terenul este proprietatea Municipiului Marghita, iar construcţia teren sintetic este proprietatea publică a Judeţului Bihor; 

· Folosinţa și uzul public de interes local generat de activitatea didactică și sportivă  ce urmează a se desfăşura la terenul sintetic;
· Referatul de aprobare al primarului în calitate de inițiator al proiectului de hotărâre,

înregistrat cu nr. 5839 din 23.05.2024;
· Raportul de specialitate înregistrat cu nr. 5840 din 23.05.2024 întocmit de Compartimentul juridic;
· Avizul favorabil al Comisiei juridice, dezvoltare regională, integrare europeană, cooperare transfrontalieră;

  În conformitate cu art. 196, alin. (1), lit. a), din OUG nr. 57/2019 privind Codul administrativ, cu modificările și completările ulterioare, Primarul Municipiului Marghita propune următorul 

Proiect de hotărâre:

Art.1  Se aprobă transmiterea cererii pentru trecerea în proprietatea publică a  UAT Municipiul Marghita din proprietatea publică a UAT Judeţul  Bihor  a imobilului-construcţie teren sintetic de sport, situat în Municipiul Marghita, str. Tudor Vladimirescu, nr. 7, înscris în CF nr. 104908 Marghita, nr. cadastral 104908 – C1 Marghita. 
Art.2 Se cuprinde în domeniul public al Municipiului Marghita terenul înscris în CF nr. 104908 Marghita, nr. cadastral 104908, în suprafaţă de 1.092 mp, ca urmare a finalizării investiţiei construire Teren sintetic de sport cu suprafața construită desfășurată de 861 mp, constatată prin Certificatul de atestare a edificării/extinderii construcției realizate cu autorizație de construire înregistrat cu nr. 5322 din 13.05.2024.
Art. 3 Predarea - preluarea imobilului identificat la art. 1 se va face printr-un protocol de predare-primire încheiat între cele două părţi.

Art. 4 Se mandatează primarul Municipiului Marghita, dl. Marcel Emil SAS ADĂSCĂLIŢII să semneze în numele şi pentru UAT Municipiul Marghita toate actele întocmite în baza prevederilor prezentei hotărâri.
Art. 5 După preluarea imobilului şi cuprinderea lui în domeniul public al Municipiului Marghita  se va actualiza corespunzător inventarul domeniului public al Municipiului Marghita.

Art. 6 Prezenta sub formă de hotărâre se va comunica: Consiliului Judeţean Bihor, Institutiei Prefectului Judeţul Bihor, Compartimentului cadastru pentru înscrierea în Cartea Funciară, se aduce la cunoştinţă publică prin publicare pe pagina oficială a instituţiei www.marghita.ro
     
    Initiator,                                                                                     Vizat legalitate 

                  Primar                                                                                     Secretar General

Marcel Emil SAS ADASCALITII                                                       Cornelia DEMETER

